stanford-oval/wikipedia huggingface dataset:
הנדל ליברמן

| --- | --- |
אין תמונה חופשית
 לידה:  29 במרץ 1900 פלשצ'ניצי, בלארוס 
 פטירה:  15 במרץ 1976 (בגיל 75) 
 תחום יצירה:  ציור 
 
חנוך הֶנְדֶל ליברמן (במקור פוּטֶרְפַס; י"ג בניסן ה'תר"ס, 29 במרץ 1900 – י"ג באדר ה'תשל"ו, 15 במרץ 1976) היה צייר חסיד חב"ד, אחיו של המשפיע הרב מנחם מנדל פוטרפס. ליברמן הרבה לתעד בציוריו את חיי החסידים בשטעטל. היה מקורב למשפחת אדמו"רי חב"ד ודמות בולטת בשכונת קראון הייטס, בה היה מוכר בכינוי "דוֹד הנדל".
ביוגרפיה

נולד בפלשניץ שבבלארוס למנחם מנדל פוטרפס (האב). למד בישיבת תומכי תמימים בלובביץ' ובאוניברסיטה במחלקת אמנות. בעת מלחמת העולם השנייה איבד את אשתו ושתי בנותיו בשריפה שפרצה בביתו.
ב-1946 שינה את שמו לליברמן בדרכון מזויף וברח לארצות הברית.
ליברמן קיבל הוראות שונות מרבו הרבי מלובביץ' בנוגע לציוריו.
יצירותיו

תערוכות מציוריו של ליברמן מוצגות במוזיאון המטרופוליטן לאמנות בניו יורק, בגלריית טייט בלונדון ובמספר מוזיאונים בפריז. בעבר הוצגו תערוכותיו גם בבית ציוני אמריקה בתל אביב ועוד.
בין ציוריו הידועים ניתן למנות את ציור קידוש לבנה, פטירת רבי יוסף יצחק שניאורסון, הרבי מלובביץ' חובש קולפיק, ושרטוט חצר חב"ד בעיירה לובביץ' עבור ספרו של רפאל נחמן הכהן, "ליובאוויטש וחייליה", זאת על פי בקשת הרבי מלובביץ', ועוד. ציוריו מעטרים בין היתר כריכות ספרים, פריטי יודאיקה ועטיפות תקליטים, בהם קלטות ניח"ח, דוד ורדיגר ועוד. כמו כן הוא שרטט סמלילים, בהם לוגו מחנה הקיץ גן ישראל ועוד.
השפעה

דמותו היא אחת מדמויות הפולקלור של חב"ד, המציגה חסיד זקן וחשוב שאיבד את כל ילדיו בשואה, אחיו של המשפיע מנחם מנדל פוטרפס, המעוטר בזקן ארוך - ולצד זאת צייר מצליח.
ליברמן היה ממנחילי סוגת הציור החסידית האותנטית המתעדת את חיי החסידים בשטעטל במזרח אירופה. אחד מגדולי הציירים של חסידות חב"ד היה תלמידו של ליברמן ומי שגדל על ציוריו, זלמן קליינמן.
בקראון הייטס ובקהילת חב"ד היה מוכר בכינוי "פעטער הנדל" (דוד הנדל). על שמו נקרא הרכב מוזיקת רוק אמריקאי בשם "דוד הנדל".
הערות שוליים

↑  ביוגרפיה של הנדל ליברמן (באנגלית)
↑  ציור ● הרבי חובש 'קולפיק', שטורעם
↑  ציור מפת העיירה לובביץ'
↑  "מנוחת החסיד", תמונת אקוורל של הנדל ליברמן
↑  ישיבת הקיץ 'צעירי ליובאוויטש' מציגים: 'יומון בהיר', חב"ד און ליין
↑  מאמר (באנגלית)
↑  ריאיון עם הנדל ליברמן (באנגלית)
↑  ההשראה של הצייר החסידי, בצלאל שיף, COL.
| --- | --- |
בקרת זהויות :  NLI: 987007298040305171  ISNI: 0000 0003 6973 7927  LCCN: n95060965  VIAF: 233941291   WorldCat (עם VIAF): 233941291
בית בושת

'סלון דה מולן' בפריז, ציור מאת טולוז לוטרק
בית בושת או בית זונות הוא בית עסק, הפועל לעיתים במסגרת החוק, ולעיתים, באופן בלתי חוקי, המציע ללקוחותיו שירותי מין עם זונות. במדינות שבהן אסורה בחוק הפעלת בתי בושת, מוסדות כגון מכוני עיסוי ומועדוני חשפנות מציעים לעיתים ללקוחותיהם שירותי מין.
בתי בושת קיימים בערים גדולות עוד משחר הציוויליזציה. בעיר הרומית פומפיי השתמר אחד מבתי הבושת העתיקים בעולם.
היבטים חוקיים

עיסוק בזנות והפעלת בתי בושת מהווים פעילות אסורה על פי חוק במדינות רבות בעולם, אף שיש מדינות בהן הלכה למעשה קיימת התעלמות מפעילות בתי זונות והחוק האוסר על פעילותם אינו מיושם. התעלמות כזו נפוצה במיוחד במדינות אסיה, בולטת בהן תאילנד. פעילות בתי זונות במדינות אלה נעשית תחת כסות של עסקים חוקיים לכאורה, כגון מכוני עיסוי, בתי מרחץ וספא.
קיימות מדינות בעולם בהן העיסוק בזנות חוקי, אולם עיסוקים ופעילויות המתלווים לרוב לזנות הם בלתי חוקיים, כגון הפעלת בית זונות או הצעת שירותי מין במקומות ציבוריים. כל זאת במטרה להקשות על העיסוק בזנות ללא הפרת החוק.
מדינות מעטות בעולם התירו את העיסוק בזנות וגם את הפעלת בתי הבושת, והם מפוקחים על ידי מוסדות המדינה. מידת הפיקוח על פעילויות אלה משתנה ממדינה למדינה. ברבות מן המדינות המתירות עיסוק בזנות והפעלת בתי זונות, קיימת נטייה להעדיף קיומם של שירותי מין בבתי זונות, כיוון שאלה נחשבים בעייתיים פחות מהצעת שירותי מין ברחוב על ידי יצאניות. כך למשל, באזורים מסוימים באוסטרליה, מותרת הפעלת בתי זונות ואלה נמצאים בפיקוח ממשלתי. הפיקוח כולל תנאים מפורטים למתן רישיון עסק, הגבלה על פרסום הפעילות המסחרית, והגבלות נוספות. אולם, גם פעילות של בתי זונות חוקיים, איננה מחסלת את תופעת בתי הזונות הבלתי חוקיים במדינות אלה. לפי דו"ח עיתונאי שפורסם בשנת 2009 בסידני, מספרם של בתי הזונות הבלתי חוקיים בעיר, עולה על מספרם של המוסדות החוקיים. על פי מחקר שבוצע באוניברסיטת קווינסלנד בשנת 2009, 90% משירותי הזנות בקווינסלנד אינם חוקיים, עשר שנים לאחר שמתן שירותי מין הותרו בחוק.
הולנד היא אחת מן המדינות הבולטות בעולם בהתרת העיסוק בזנות והיא מושכת אליה מדי שנה תיירי מין ממדינות רבות. באמסטרדם פועל רובע האורות האדומים המהווה אטרקציה תיירותית ובו מתרכזים שירותי הזנות בעיר ופועלים בו בתי זונות רבים. בעיר קלן, בגרמניה, פועל בית הזונות "פאשה", שהוא הגדול באירופה ובו כ-120 זונות הפועלות בבניין בן 12 קומות.
בארצות הברית מותרת הקמת בתי זונות במדינת נבדה, במספר מחוזות כפריים.
במדינות בהן מותרת הפעלתם של בתי זונות, ניתן לקיים בתי זונות באזורים מיוחדים, המוקצים לכך, בפרוורי הערים. נשים העוסקות בזנות באמצעות בתי זונות חוקיים אלו, משלמות אגרה עירונית לקבלת רישיון לעסוק בכך.
בתי בושת בישראל

| --- | --- |
 :  ראו גם – סחר בנשים בישראל
בישראל הפעלתו של בית בושת אינה חוקית, בהתאם להוראתו של סעיף 204 לחוק העונשין: "מי שמחזיק או מנהל מקום, לרבות כלי רכב וכלי שיט, לשם עיסוק בזנות, דינו - מאסר חמש שנים". למעשה פועלים בישראל בתי בושת, לעיתים תוך עצימת עין של המשטרה. כמסווה לפעילות המתבצעת בהם קרויים בתי הבושת בישראל בשמות מכון ליווי, מכון בריאות או מכון עיסוי.
לפרסום פעילותם של בתי בושת משמשות לעיתים מודעה שבה תצלום של צעירה בלבוש מינימלי, המבטיחה "עיסוי מענג". כדי לחמוק מהאשמה של פרסום זנות מדגישה המודעה: "ללא מין". בית המשפט עמד על המסרים הסותרים שבמודעה כזו:
בכל המודעות שפרסם הנאשם במקומון תל אביב, נכללה הערה "ללא מין". ואף על פי כן תוכנן רווי ארוטיקה. ברובן מודגשת אווירתו הרומנטית של העסק. בשלוש מודעות (מתוך שבע) נאמר שאת המסאז' המפנק והמשחרר את הגוף והנשמה, מעניקה בחורה "ליברלית". בשתי מודעות המעסה הליברלית גם "זורמת". על פי שתיים מהמודעות תינתן ללקוח אפשרות לבחור בין ישראלית, רוסיה או אתיופית. אדם הזקוק לשחרור שרירים תפוסים או מעוניין בחילוץ עצמות כללי, אדיש לדעותיו הליברליות של המטפל כמו גם למוצאו ו/או למינו.
בית בושת בספרות ובאמנות

בית הזונות מופיע בספרות ובשירה פעמים רבות. תיאור אמנותי של החיים בבית הזונות נותן ספרו של ג'ון סטיינבק "קדמת עדן", כמו גם שיר העם והבלוז הידוע "The House of the Rising Sun", וסרטו של הבמאי לואי מאל "ילדה יפה" (1978) שתיאר את התבגרותה המינית של ילדה הגדלה בבית זונות, אותה שיחקה ברוק שילדס. כמה מציוריו של אנרי דה טולוז-לוטרק מתארים סצנות מבתי-בושת ומחייהן של העובדות בהן.
ראו גם

זנות ביוון העתיקה
הערות שוליים

↑  E. Murphy, Great bordellos of the world. Quartet Books, 1983. ISBN 0704323958
↑  Thomas A. McGinn, The economy of prostitution in the Roman world: a study of social history in the Roman world. The University of Michigan Press, 2004. ISBN 0472113623
↑  Roman dead baby 'brothel' mystery deepens. BBC, August 9, 2011
↑  Heckel N.M., Sex, Society, and Medieval Women (ארכיון)
↑  Judith M. Bennett, Sisters and workers in the Middle Ages. University of Chicago Press, 1989. ISBN 0226042480. pp. 100-134
↑  Karras, R. M., Common Women: Prostitution and Sexuality in Medieval England. ISBN 0195124987
↑  A brief history of brothels, The Independent, ‏January 21, 2006 (באנגלית)
↑  Peter Allen, Sleeping with the enemy: How 'horizontal collaborators' in Paris brothels enjoyed a golden age entertaining Hitler's troops. dailymail-online, May 1, 2009
↑  NSW papers urged to cut brothel ads. ABC News, May 19, 2009
↑  Queensland sex industry still largely illegitimate. Brisbanetimes.com.au August 16, 2009
| מיניות האדם |
| --- | --- | --- |
| תופעות פיזיולוגיות | זוויג • עוררות מינית • זקפה • נוזל טרום-שפיכה • סיכוך נרתיקי • אורגזמה (שפיכה נשית / שפיכה גברית) • היריון |  |
| בגרות מינית וחינוך מיני | התבגרות מינית • מניעת הריון • קונדום • מין בטוח • חינוך מיני • טיפול מיני • סרוגייט • מדריך למיניות |  |
| זהות | זהות מגדרית • זהות מינית • נטייה מינית (הומוסקסואליות / ביסקסואליות / לסביות / א-מיניות) • הטרוסקסואליות • אינטרסקס • טיפול המרה • גברים המקיימים יחסי מין עם גברים • נשים המקיימות יחסי מין עם נשים • יחסי מין הומוסקסואליים • יחסי מין לסביים |  |
| מין וחוק | חוק למניעת הטרדה מינית • גיל ההסכמה • הדבקת HIV במזיד‏ • גילוי עריות • מעשה מגונה • חוסר צניעות בציבור • מעשה מגונה בפומבי • אונס • התעללות מינית • ניצול מיני • הטרדה מינית • התנהגות מינית פסולה • אלימות מינית • מעשה סדום • בעילה אסורה בהסכמה • פדופיליה • חטיפת נשים |  |
| סקסולוגיה ותופעות היסטוריות | האבולוציה של הרבייה המינית • היסטוריה של ייצוגים מיניים • מיניות ברומא העתיקה • זנות ביוון העתיקה • זנות ברומא העתיקה • פדרסטיה ביוון העתיקה • המהפכה המינית |  |
| זוגיות וחברה | חיי מין • משיכה מינית • אהבה • מונוגמיה • פוליאמוריה • מין מזדמן • סווינגינג • נישואים • פיקוח ילודה • פאראפיליה • מופקרות • דת ומיניות • התנזרות ממין • הון ארוטי • אתיקה מינית • אובייקטיפיקציה מינית • מתאם אינטימיות • דיבור ארוטי • סלנג מיני |  |
| יחסי מין | מין קבוצתי • מזמוז • אוננות • משחק מקדים • החדרת אצבעות • תנוחות מין • יחסי מין מחוץ לנישואים • יחסי מין ללא נישואים • יחסי מין ללא חדירה • מין אוראלי • מין אנאלי • מציצה עצמית • BDSM • פטיש לכפות רגליים • פטישיזם (סקסולוגיה) • פטיש לכפות ידיים • פוטג'וב • הנדג'וב • אורגיה • גאנג באנג • שלישייה • רביעייה • סייברסקס • שיחה ארוטית • חנק ארוטי • מעגל מאוננים • יחסי מין בפומבי • קשירה • קונילינגוס |  |
| שירותי מין | תעשיית המין • ארוטיקה • פורנוגרפיה • סרט פורנוגרפי • תיירות מין • מוזיאון מין • מועדון מין • מועדון חשפנות • חשפנות • זנות (זנות קטינים / זנות גברית / בית בושת / עבדות מין) • יחסי מין תמורתיים • חנות מין • אביזר מין • בובת מין • מכונת מין • רובוט מיני |  |
| --- | --- |
בקרת זהויות :  NLI: 987007551804605171  BnF: cb169959979 (data)  GND: 4134612-9  LCCN: sh2005004145  NKC: ph117240 
רובע החלונות האדומים באמסטרדם
מאה שנים... מאה השראות

מאה שנים... מאה השראות: הסרטים האמריקאים מעוררי ההשראה הרבה ביותר (באנגלית: ‎100 Years…100 Cheers: America's Most Inspiring Movies) היא רשימה של מאה הסרטים האמריקאיים מעוררי ההשראה ביותר, כפי שנקבע על ידי מכון הסרטים האמריקאי, על פי סקר של יותר מ-1,500 אנשי תעשיית הקולנוע, אשר בחרו מתוך רשימה של 400 סרטים. הרשימה ממשיכה את סדרת 100 שנים... של מכון הסרטים האמריקאי, שהחלה בשנת 1998, רשימה זו פורסמה במשך שלוש שעות במשדר מיוחד של רשת CBS, ב-14 ביולי 2006.
קריטריונים

סרט באורך מלא – פורמט נרטיבי, בדרך כלל מעל שישים דקות.
סרט אמריקאי – הסרט באנגלית ועם אלמנטים יצירתיים של ארצות הברית.
השראה – סרטים מעוררי השראה עם דמויות של חזון המתמודדות עם מצוקה ולעיתים קרובות מבצעות קורבן אישי לטובת חזונם. בין אם הסרטים נגמרים באופן שמח או לא, הם מנצחים וממלאים את הקהל בתקווה ומעצימים אותו ברוח הפוטנציאל האנושי.
מורשת – סרטים שהשראתם ממשיכה להדהד לאורך מאה שנות קולנוע אמריקאי.
הערות שוליים

↑  "AFI's 100 Most Inspiring Films of All Time", American Film Institute. Retrieved January 16, 2019.
| סדרת מאה שנים |
| --- | --- | --- |
|  | מאה סרטים (1998) • מאה כוכבים (1999) • מאה צחוקים (2000) • מאה מותחנים (2001) • מאה תשוקות (2002) • מאה גיבורים ונבלים (2003) • מאה שירים (2004) • מאה ציטוטים (2005) • מאה פסקולים (2005) • מאה השראות (2006) • הסרטים המוזיקליים הגדולים ביותר (2006) • מאה סרטים (שנה עשירית) (2007) • עשרת הגדולים (2008) |  |
RC4

המחשת הצפנת בלוק אחד ב-RC4
צופן RC4 הוא צופן זרם סינכרוני פשוט וקל ליישום והטמעה בחומרה ובתוכנה. עקב פשטותו הרבה היה בעבר בשימוש נרחב בפרוטוקולי אבטחה רבים כגון SSL לאבטחת תעבורת הרשת וכן WEP, אולם עקב חולשות שהתגלו בו הוא אינו בטוח ואינו מומלץ לשימוש קריפטוגרפי כיום. אף על פי כן הצופן עדיין נתמך בכמה פרוטוקולי אבטחה עקב תאימות לאחור.
RC4 פותח על ידי רונלד ריבסט ב-1987 במעבדות RSA. שמו נגזר מראשי התיבות Rivest Cipher 4, אולם לעיתים מפרשים RC כ-Ron's code (הקוד של רון). פיתוחים נוספים שלו הם RC5 וכן RC6 שנמנה בין המועמדים המובלים לתקן ההצפנה החדש שבו זכה AES.
עד 1994 נשמר צופן RC4 כסוד מסחרי עד שפורסם ברבים, תחילה באופן אנונימי בקבוצות דיון קריפטוגרפיות ומשם עשה דרכו לרשת האינטרנט. ריבסט לא רשם כל פטנט על הצופן שלו; השם RC4 הוא סימן מסחרי ומוגן בזכויות יוצרים, אולם באופן לא רשמי השימוש בצופן מותר, אם כי לא תחת שמו המקורי. היות שמעבדות RSA מעולם לא פרסמו את פרטי האלגוריתם באופן רשמי, יש המכנים אותו ARC4  או ARCFOUR, קיצור ל"Alleged RC4" שפירושו "כביכול RC4".
הליך ההצפנה

צופן RC4 מקבל כקלט טקסט קריא (plaintext) ומפתח (key), כאשר המפתח הסודי יכול להיות בכל אורך רצוי בין 40 ל-256 סיביות. כמו בכל צופן זרם, כדי להצפין את הטקסט הגלוי RC4 מייצר רצף סיביות פסאדו-אקראי הנקרא "זרם מפתח" באמצעות מחולל פסאודו-אקראי (PRG) מובנה. זרם הסיביות האקראי משולב עם הטקסט הקריא בית אחר בית, באמצעות חיבור בינארי (XOR) בדומה לצופן ורנם. פענוח מתבצע בדרך זהה.
הזיכרון הפנימי או המצב הפנימי (internal state) של האלגוריתם מורכב משני חלקים:
תיבת תמורה  \ Sבאורך 256 בתים (כאשר כל 256 הערכים האפשריים מופיעים בה)
שני אינדקסים  \ i ו- \ j.
זרם המפתח שבעזרתו מצפינים את המסר מופק באמצעות שימוש באלגוריתם הכנת מפתח – Key Scheduling Algorithm (בקיצור KSA) כדי לערבב את תיבת התמורה  S, ולאחר מכן שימוש במחולל הפנימי PRGA כדי לייצר את הזרם הסופי. באלגוריתם הכנת המפתח, תחילה מערך הבתים  S מאותחל עם 256 ערכים קבועים ולאחר מכן המערך מעורבב תוך שימוש בכל בתי מפתח ההצפנה, בעזרת טכניקה הקרויה Shuffle (בדומה לערבוב קלפים). התוצאה היא תמורה פסאודו-אקראית שאיתה הצופן מייצר בשלב הבא את זרם המפתח (key stream).
להלן תיאור שתי הפונקציות של הצופן – תהליך ההכנה KSA והמחולל הפנימי PRGA (קיצור של Pseudo-Random Generation Algorithm), כאשר הקלט הוא מערך  K באורך  kLength בתים המכיל את המפתח הסודי שמסופק על ידי המשתמש.  N מייצג את מספר האלמנטים במערך  S וכן את הערך המקסימלי של כל אלמנט, בדרך כלל  N=256, כלומר 256 כניסות של אלמנטים בגודל בית אחד ( 2^{8}).
| 0 | 1 | 2 |
| --- | --- | --- |
|   \mathbf {RC4\ KSA:}   {\text{For }}i=0{\text{ to }}N-1{\text{ do: }}  S[i]=i  j=0  {\text{For }}i=0{\text{ to }}N-1{\text{ do:}}  j=j+S[i]+K[i{\text{ mod }}kLength]  {\text{Swap}}(S[i],S[j]) |   \mathbf {RC4\ PRGA:}   i=j=0  \mathbf {Loop:}   i=i+1  j=j+S[i]  {\text{Swap}}(S[i],S[j])  {\text{Return: }}S[S[i]+S[j]] |   {\text{Swap}}(S[x],S[y])  t=S[x]  S[x]=S[y]  S[y]=t ‎ ‎ ‎ |
ההצפנה מתבצעת על ידי PRGA בית אחר בית במספר החזרות הנדרש עד להצפנת כל הטקסט הקריא. בכל סבב של PRGA האלגוריתם מעדכן את מצב הצופן ומפיק בית אחד של זרם המפתח. האינדקס  i מקודם צעד אחד, הערך המצוי באינדקס  i במערך  S מוסף ל- j, ערכי  S_{i} ו- S_{j} מחליפים מקומות (Swap) והפלט הוא האיבר  S[S_{i}+S_{j}] - אותו מחברים בינארית (XOR) עם בית הטקסט הקריא הנוכחי. כל פעולות החיבור בצופן מבוצעות מודולו 256 (גודל בית אחד). כל איבר במערך  S מוחלפת לפחות פעם אחת כל 256 סבבים.
לדוגמה, אם מפתח ההצפנה הוא "Secret" ומחרוזת הטקסט היא "Attack at dawn" התוצאה תהיה:
RC4("Secret", "Attack at dawn") = 45A01F645FC35B383552544B9BF5
יישומים

צופן RC4 אידיאלי ליישום בתוכנה, במיוחד לאור העובדה שהצופן מטפל במידע בבתים ולא סיביות. הזיכרון הנדרש לצופן הזה נמוך ביותר (רק 256 בתים). ופעולת מודולו 256 אפשר לבצע באמצעות אופרטור בינארי AND ולהימנע מחילוק (פעולה בזבזנית יותר) ובמיוחד שבפלטפורמות רבות התקן הוא שפעולת חיבור או כפל בבתים מניבה תוצאה בגבולות בית אחד כאשר התוצאה למעשה נחתכת. כלומר כיוון שהמהדר מבצע מודולו באופן עקיף, אפשר פשוט לבצע פעולות כפל וחיבור רגיל ולהתעלם לחלוטין מהמודולו.
ביטחון

לצופן RC4 חסרונות ידועים רבים. זרם המפתח המיוצר באמצעות המחולל הפנימי של האלגוריתם סובל מהטיה קלה ועל כן אינו אקראי לגמרי. ישנה התקפה המנצלת עובדה זו כדי לפצח את הצופן. לכן רצוי לדלג לפחות על 512 הבתים הראשונים שנוצרו על ידי המחולל.
כדי למנוע התקפת גלוי-ידוע (chosen plaintext attack), צפנים מודרניים מצרפים וקטור אתחול לצד המפתח כדי להבטיח שהצפנה חוזרת של טקסט קריא זהה, תניב טקסט מוצפן שונה. RC4 אינו מיישם טכניקה זו על כן הזרם המוצפן חלש. כלומר בהינתן טקסט קריא זהה הפלט יהיה תמיד זהה (אם משתמשים באותו מפתח). עובדה זו מהווה נקודת תורפה שניתן לנצלה כדי לתקוף את הצופן. שרשור מספר אקראי למפתח הסודי כפי שנעשה בפרוטוקול WEP בעבר, אינו בטוח ואף הוביל להתקפה מוצלחת. דרך טובה יותר היא למזג את המפתח עם ערך אקראי באמצעות פונקציית גיבוב עם מפתח.
להלן תקציר החולשות והפגמים שהתגלו במרוצת השנים מאז פרסומו של RC4 ב-1994.
ביטחון > תהליך הכנת זרם המפתח - KSA

בתהליך ההכנה הראשוני של RC4 המפתח הסודי המסופק על ידי המשתמש מעורבב בתוך תמורה  S באורך 256 בתים שנקראת המצב הפנימי (interenal state) של הצופן. קיימת הטיה סטטיסטית של בתים מהתמורה  S למפתח הסודי, כלומר קיים מתאם גבוה בין  S[v] עבור  v קטן לבין בתים של המפתח.
קיימת הטיה סטטיסטית של התמורה  S הראשונה (המצב הפנימי) מיד לאחר KSA לצירוף כלשהו של בתים מהמפתח הסודי. קיימת נוסחה מפורשת של ההסתברויות שבתים מהתמורה  S בכל שלב נוטים לבתים של המפתח הסודי.
מבחינה תאורטית, קיימת חולשה מובנית בסגנון הערבוב של KSA שגורם לכך שהתמורה  S אינה אחידה לגמרי, אלא סובלת מחוסר אקראיות בכמה מקומות, מה שיכול להוביל להתקפת הבחנה.
בתהליך הכנת זרם המפתח קיימת תופעה מעניינת שנקראת "זוגות אנומליה", מספר הפעמים הצפוי שבהם כל בית בתמורה  S זוכה לביקור על ידי האינדקסים  i,j אינו אחיד.
קיימת התנגשות בין מפתחות, שני מפתחות שמפיקים מצב פנימי זהה, ובגלל זה מפתחות הצפנה סודיים שונים יפיקו זרם מפתח זהה (Matsui).
קיימת מחלקה עצומה של מפתחות חלשים, כך שבידיעת חלק קטן מהמפתח הסודי אפשר לנחש בתים רבים של פלט זרם המפתח. Mironov ניתח כמה בתים מהפלט הראשוני של זרם המפתח סובלים מהטייה והמליץ להיפטר מ-512 הבתים הראשונים.
ביטחון > המצב הפנימי

פורסמו מספר התקפות לשחזור המצב הפנימי של הצופן מתוך מצב פנימי ידוע. וכן שחזור מפתח ההצפנה מתוך המצב הפנימי.
אם סיבוכיות שחזור המפתח הסודי מתוך מהתמורה  S נמוכה משחזור התמורה  S מתוך זרם המפתח, אפשר לשלב את שתיהן יחד להתקפה מוצלחת יותר.
מקסימוב וחוברטוביץ' פיתחו התקפה תאורטית לשחזור המצב הפנימי בסיבוכיות של  2^{241} זמן וזרם מפתח. Golić ו-Morgari פיתחו אלגוריתם הסתברותי לשחזור המצב הפנימי מתוך זרם המפתח באורך  2^{41} בזמן של  2^{689}.
ביטחון > מחולל זרם המפתח - PRGA

התגלו מצבים פנימיים שלעולם לא יופיעו בזרם המפתח (Finney).
משפט Glimpse מראה שקיימת "דליפה" של מידע בבתי זרם המפתח (Jenkins). בניגוד לצפוי ממחרוזת אקראית באורך  N, ההסתברות לניחוש בתים אחדים מהמפתח מתוך בתים של המצב היא  2/N.
בפלט המפתח קיימים שני סוגים של הטיה; הטיה קצרת-טווח והטיה ארוכת-טווח. כלומר קיימת חולשה (חוסר אקראיות) מובנית בבתי זרם המפתח, במיוחד בבתים הראשונים (למשל הבית השני שסובל מהטיה חמורה). אפשר להימנע מההטייה קצרת הטווח אם נפטרים מ-512 הבתים הראשונים כפי שהומלץ וייושם בחלק מהפרוטוקולים.
פותחו התקפות נגד RC4 אם וקטור אתחול כפי שנמצא בשימוש WEP.
ביטחון > התקפת הבחנה

התקפת הבחנה (Distinguishing Attack) היא התקפה סטטיסטית על פלט מחולל זרם המפתח. במצב אידיאלי, זרם המפתח אמור להראות על פניו כרצף אקראי לכל דבר. כלומר לא ניתן יהיה להבדילו מרצף אקראי שנוצר ממחולל אקראי אמיתי. מחולל זרם המפתח של RC4 הוא לא יותר מאשר מחולל פסאודו-אקראי שמקבל גרעין התחלתי סודי שהוא המפתח "ומותח" אותו למחרוזת אקראית באורך רצוי. התקפת הבחנה מתמקדת במציאת הבדלים או ניתוח ההסתברות שסיבית 1 או 0 תופיע בפוזיציה מסוימת בהשוואה לזרם אקראי אמיתי. אלגוריתם הבחנה מקבל קלט באורך  n בתים שמקורם יכול להיות מזרם המפתח או ממחולל אקראי אמיתי ותפקידו להחזיר תשובה לאיזה סוג מהם הוא משתייך. אם נמצאו הבדלים, עובדה זו כשלעצמה יכולה לפתוח פתח להתקפות ולשבירת הצופן.
מחקרים מוכיחים כי כלל העדכון של RC4 שהוא  j=j+S[i]אינו בחירה טובה וקיימת בו חולשה מובנית.
מבדיקה סטטיסטית שעשו ב-2001 גילו שמיר, איציק מנטין ופלורר שהבתים הראשונים של זרם המפתח של צופן RC4 אינם אקראיים לגמרי ומדליפים מידע לגבי המפתח. נתון זה, אפשר להם לפתח התקפה יעילה כנגד WEP (מערכת אבטחה לרשת אלחוטית). בתחילת 2007 אף פורסמו דרכים חדשות לפיצוחה בזמן קצר מאוד (פחות מדקה) תוך שימוש בכמות לא רבה של טקסט מוצפן. העובדה ש-WEP נפרצה הובילה ביוני 2004 לפיתוח תקן מחמיר יותר הקרוי IEEE 802.11i המשמש בסיס לדור השני באבטחת רשת סלולרית WPA (קיצור של Wi-Fi Protected Access). ב-2011 פורסמו מספר חולשות נוספות של הצופן. שיחד עם חולשות ידועות אחרות מאפשרות התקפה לשחזור מפתח ההצפנה בהינתן 9,800 חבילות מוצפנות בלבד.
למרות האמור מערכות רבות בעולם עדיין משתמשות בטכנולוגיה המיושנת בעיקר מסיבות של יעילות ולמרות אמצעי הזהירות שננקטים, מומחים מתריעים על כך שקיימות פרצות חמורות במערכות אלו וישנן אף כאלו שניתן לפרוץ אותן תוך מספר שניות.
גרסאות מתקדמות

למרות החולשות שהתגלו בצופן RC4, הוא אטרקטיבי בשל העובדה שהוא נוח ויעיל למימוש בתוכנה. הרוב סבורים שכדאי לעבור לצפני זרם חזקים יותר שנבדקו והתקבלו על ידי eSTREAM כמו HC-128. אילו צפני זרם הפועלים בדרך כלל ברמה של מילים בגודל 32 או 64 סיביות והם בטוחים יותר לשימוש, אם כי מעט מורכבים ליישום.
קיימים צפני זרם רבים שמנסים לחקות את המבנה של RC4. כלומר פרמוטציה פנימית גדולה שנקראת מצב (state) והיא מורכבת בדרך כלל ממערך אחד או יותר של  N אלמנטים כל אחד בגודל  N, מספר מוגבל של אינדקסים ופעולת חיבור מודולו  N לעיתים בתוספת הזזה מעגלית (rotation). להלן כמה מהם: Py, Py6, IA, ISAAC, NGG, GGHN. חלקם הוצעו לפרויקט ECRYPT האירופאי. כל הצפנים המנויים לא עמדו במבחן קריפטואנליזה (התקפת הבחנה) ונפסלו. לעומתם קיימים מספר אלגוריתמים מבוססי RC4 ששרדו קריפטואנליזה, ביניהם ניתן למנות את: IBAA, Pypy, HC-256, VMPC.
באופן כללי היתרונות של צופן RC4 הם:
שימוש במערכים המאפשר זיכרון פנימי עצום במחיר מועט.
שימוש בפעולה פשוטה, חיבור מודולו  N בלבד.
עיצוב פשוט ונקי (קל ליישום והטמעה).
לא ידוע על התקפה לשחזור המפתח הסודי מלבד כוח גס.
חסרונות:
פועל ברמה של בתים בלבד (מה שיכול להוות יתרון במקרים מסוימים), לא יעיל בארכיטקטורת 32 או 64 סיביות.
קיימות הטיות סטטסטיות בפלט המחולל לעומת זרם אקראי אמיתי (ידוע על התקפות הבחנה מוצלחות נגד הצופן).
שלב הכנת מפתח אינו אקראי (קיימת הטיה סטטיסטית חמורה בבתים הראשונים).
נעשו מספר מאמצים לתקן את הליקויים של צופן RC4 על מנת ליהנות מפשטותו הרבה מבלי להיחשף לחולשות האמורות. להלן ארבע גרסאות ידועות של אלגוריתם RC4 שהוצעו כתחליף למקורי וחלקן הוכחו כבטוחות יותר.
גרסאות מתקדמות > RC4A

RC4A הוצע ב-2004 על ידי Bart Preneel ו-Souradyuti Paul כחלופה לאלגוריתם המקורי. האלגוריתם מבצע פחות פעולות פר בית אחד ותומך במקביליות. אחת ההתקפות הידועות נגד RC4 היא התקפת הבחנה המבוססת על רמת מתאם גבוהה בין המצב הפנימי לפלט האלגוריתם. הפתרון שהוצע הוא לגרום לתלות נוספת של הפלט עם משתנים אקראיים נוספים, כך ההסתברות לניחוש מוצלח של בתי המצב הפנימי תוך התבוננות בפלט תהיה נמוכה יותר. על בסיס הרעיון הזה עוצב RC4A. הצופן הוא הרחבה של המחולל הפנימי PRGA של צופן RC4 בעוד שתהליך הכנת המפתח נותר ללא שינוי. לצורך כך משתמשים בשתי תמורות (מערכים)  S_{1},S_{2} במקום אחת וכן שני אינדקסים  j_{1},j_{2} במקום אחד. הכנת התמורות נעשית על ידי KSA של RC4 לעיל עם שני מפתחות סודיים שונים  k_{1},k_{2} (אחד יכול להיות מופק מהשני באמצעות פונקציה פסאודו-אקראית כלשהי כמו RC4). להלן תיאור האלגוריתם:
בכל ריצה של המחולל הפנימי האינדקס  i מקודם פעם אחת ונוצרים שני בתים של זרם מפתח, אחד מכל מערך. הפונקציה Swap מתוארת לעיל.
גרסאות מתקדמות > VMPC

הצופן Variably Modified Permutation Composition פותח ב-2004 על ידי Bartosz Zoltak והוצע כתחליף ל-RC4. הרעיון מבוסס על פונקציית פלט מורכבת יותר:  P[P[P[x]]+1]. כאשר  P היא פרמוטציה, זאת במטרה להקשות על ניחוש וכן למנוע הטיות סטטיסטיות לא רצויות של זרם המחולל. אלגוריתם ההכנה מקבל מפתח  K באורך  c בתים וכן וקטור אתחול  V באורך  z בתים ומערבב את הפרמוטציה הראשונית בהתאם. פלט המחולל הפנימי הוא בית אחר בית עד למספר הבתים הרצוי  L שהוא אורך המסר להצפנה בבתים.
| --- | --- |
  \mathbf {VMPC\ KSA:}   s=0  {\text{For }}i=0{\text{ to }}255{\text{ do: }}P[n]=n  {\text{For }}m=0{\text{ to }}767{\text{ do:}}  n=m{\text{ mod }}256  s=P[(s+P[n]+K[m{\text{ mod }}c]){\text{ mod }}256]  {\text{Swap}}(P[n],P[s])  {\text{For }}m=0{\text{ to }}767{\text{ do:}}  n=m{\text{ mod }}256  s=P[(s+P[n]+V[m{\text{ mod }}z]){\text{ mod }}256]  {\text{Swap}}(P[n],P[s]):   \mathbf {VMPC\ PRGA:}   n=0 ‎  {\text{Repeat }}L{\text{ times:}}  s=P[(s+P[n]){\text{ mod }}256  {\text{Output: }}P[(P[P[s]]+1){\text{ mod }}256]  {\text{Swap}}(P[n],P[s])  n=(n+1){\text{ mod }}256 ‎ ‎ ‎
גרסאות מתקדמות > RC4+‎

צופן RC4+‎ הוצע ב-2008 על ידי Subhamoy Maitra ו-Goutam Paul כחלופה בטוחה לצופן RC4. הצופן משתמש בטכניקת ערבוב בשלוש שכבות שונות בשילוב עם וקטור אתחול. לאחר השינויים הצופן בטוח יותר אך לא קיימת הוכחה פורמלית לכך. המחקר בתחום יימשך וייתכנו גילויים חדשים. האלגוריתם הבא המקבל מפתח סודי ווקטור אתחול, שניהם באורך שרירותי ומפיק זרם מפתח באורך הרצוי. סימנים מוסכמים:  \oplus  מייצג XOR וכן  \ll  מייצג הזזה (Shift) שמאלה,  \gg  מייצג הזזה ימינה,  {\text{0xAA}} קבוע הקסדצימלי (170 בייצוג עשרוני):
| --- | --- |
  \mathbf {Initializing:}   {\text{For }}i=0{\text{ to }}N-1{\text{ do: }}S[i]=i  j=0 ‎  \mathbf {Layer\ 1:\ Basic\ Scrambling}   {\text{For }}i=0{\text{ to }}N-1{\text{ do:}}  j=j+S[i]+K[i]  {\text{Swap}}(S[i],S[j]) ‎  \mathbf {Layer\ 2:\ Scrambilng\ with\ IV}   {\text{For }}i=N/2-1{\text{ down to }}0{\text{ do:}}  j=(j+S[i])\oplus (K[i]+IV[i])  {\text{Swap}}(S[i],S[j])  {\text{For }}i=N/2{\text{ to }}N-1{\text{ do:}}  j=(j+S[i])\oplus (K[i]+IV[i])  {\text{Swap}}(S[i],S[j]):   \mathbf {Layer\ 3:\ Zigzag\ Scrambling}   {\text{For }}y=0{\text{ to }}N-1{\text{ do:}}  {\text{If }}y\equiv 0{\text{ mod }}2{\text{ then: }}i=y/2  {\text{Else: }}i=N-(y+1)/2  j=j+S[i]+K[i]  {\text{Swap}}(S[i],S[j]) ‎  \mathbf {PRGA+}   i=j=0  \mathbf {Keystream\ Generation\ Loop:}   i=i+1  j=j+S[i]  {\text{Swap}}(S[i],S[j])  t=S[i]+S[j]  u=(S[i\gg 3\ \oplus \ j\ll 5]+S[i\ll 5\ \oplus \ j\gg 3])\oplus {\text{0xAA}}  {\text{Output: }}(S[t]+S[u])\oplus S[j+S[j]]